Projekts

**Ministru kabineta noteikumu projekta   
“Grozījumi Ministru kabineta 2014.gada 8.aprīļa noteikumos Nr.190 “Noteikumi par mikrouzņēmumu nodokļa deklarāciju un tās aizpildīšanas kārtību”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Mikrouzņēmumu nodokļa likuma 6.panta 1.3daļa un 7.panta 2.1daļa, 7.panta ceturtā daļa, pārejas noteikumu 9., 11., 18. un 20.punkts.  Mikrouzņēmumu nodokļa likuma 1.panta 4.punkta “a” apakšpunkts, 6.panta pirmā, 1.1 un devītā daļa (redakcijā, kas stāsies spēkā 2017.gada 1.janvārī).  Likuma “Par valsts sociālo apdrošināšanu”” 20.3panta septītā, astotā, vienpadsmitā un divpadsmitā daļa un 23.panta 1.3daļa (redakcijā, kas stāsies spēkā 2017.gada 1.janvārī),  Ministru prezidenta 2016.gada 8.janvāra rezolūcija Nr.12/2015-JUR-206. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Mikrouzņēmumu nodokļa maksātāji patstāvīgi aizpilda mikrouzņēmumu nodokļa deklarāciju, kuras formu apstiprina Ministru kabineta 2014.gada 8.aprīļa noteikumi Nr.190 “Noteikumi par mikrouzņēmumu nodokļa deklarāciju un tās aizpildīšanas kārtību”.   1. Saskaņā ar Mikrouzņēmumu nodokļa likuma (turpmāk – Likums) 1.panta 4.punkta “a” apakšpunktu (redakcijā, kas stāsies spēkā 2017.gada 1.janvārī) mikrouzņēmumu nodoklī netiek ietvertas valsts sociālās apdrošināšanas obligātās iemaksas (turpmāk – obligātās iemaksas).   Atbilstoši likuma “Par valsts sociālo apdrošināšanu” 23.panta 1.3daļā noteiktajam (redakcijā, kas stāsies spēkā 2017.gada 1.janvārī) darba devējam – mikrouzņēmumu nodokļa maksātājam – ir pienākums Ministru kabineta noteiktajā kārtībā līdz ceturksnim sekojošā mēneša piecpadsmitajam datumam iesniegt Valsts ieņēmumu dienestam mikrouzņēmumu nodokļa deklarāciju par obligātajām iemaksām.  Šobrīd mikrouzņēmumu nodokļa deklarācijā nav iespējams norādīt obligātās iemaksas, kuras, sākot ar 2017.gadu un turpmāk, jānorāda mikrouzņēmumu nodokļa deklarācijā atbilstoši likuma “Par valsts sociālo apdrošināšanu” 20.3 panta septītajā, astotajā, vienpadsmitajā un divpadsmitajā daļā noteiktajam.  Tādējādi jānodrošina iespēja mikrouzņēmumam mikrouzņēmumu nodokļa deklarācijā norādīt informāciju par darbiniekam aprēķinātajām minimālajām mēneša obligātajām iemaksām pārskata ceturksnī.   1. Likuma 6.panta pirmajā un 1.1daļā (redakcijā, kas stāsies spēkā 2017.gada 1.janvārī) noteikts, ka:  * mikrouzņēmumu nodokļa likme mikrouzņēmuma apgrozījumam līdz 7000 *euro* ir pieci procenti; * mikrouzņēmumu nodokļa likme mikrouzņēmuma apgrozījumam no 7000,01 *euro* līdz 100 000 *euro* par mikrouzņēmuma saimnieciskās darbības pirmo, otro un trešo taksācijas gadu kopš mikrouzņēmumu nodokļa maksātāja statusa iegūšanas ir pieci procenti; * sākot ar saimnieciskās darbības ceturto taksācijas gadu, kopš mikrouzņēmumu nodokļa maksātāja statusa iegūšanas mikrouzņēmumu nodokļa likme mikrouzņēmuma apgrozījumam no 7000,01 *euro* līdz 100 000 *euro* ir astoņi procenti.   Saskaņā ar Likuma 6.panta 1.3daļu mikrouzņēmumu nodokļa maksātājs, kas mikrouzņēmuma saimnieciskās darbības pirmajā, otrajā vai trešajā taksācijas gadā kopš mikrouzņēmumu nodokļa maksātāja statusa iegūšanas nodarbina vismaz vienu mikrouzņēmuma darbinieku, kurš trīs gadus un vairāk ir bijis nodarbināts mikrouzņēmumā, kas ir mikrouzņēmumu nodokļa maksātājs, attiecīgajā taksācijas periodā nav tiesīgs piemērot šajā likumā noteikto nodokļa likmi par mikrouzņēmuma saimnieciskās darbības pirmajiem trim gadiem. Attiecīgi saskaņā ar Likuma 6.panta devīto daļu, nosakot, ka mikrouzņēmuma īpašnieks vai tā dibināts mikrouzņēmums, kas ir piemērojis pirmajiem trim taksācijas gadiem kopš mikrouzņēmumu nodokļa maksātāja statusa iegūšanas šā likuma 6.panta 1.1daļā noteikto mikrouzņēmumu nodokļa likmi piecu procentu apmērā, bet zaudējis mikrouzņēmumu nodokļa maksātāja statusu (tai skaitā 4.panta 8.3daļā minētajos gadījumos), atkārtoti izvēloties maksāt mikrouzņēmumu nodokli, vairs nav tiesīgs piemērot šā likuma 6.panta 1.1daļā noteikto piecu procentu likmi (redakcijā, kas stāsies spēkā 2017.gada 1.janvārī).  Ievērojot minēto, jānodrošina iespēja mikrouzņēmumam mikrouzņēmumu nodokļa deklarācijā norādīt informāciju par attiecīgu mikrouzņēmuma ceturkšņa apgrozījumu, kuram piemēro piecu vai astoņu procentu likmi.  Likuma pārejas noteikumu 13.punktā noteikts, ka mikrouzņēmumu nodokļa maksātājiem, kas ir ieguvuši mikrouzņēmumu nodokļa maksātāja statusu līdz 2014.gada 31.decembrim, šā likuma 6.panta 1.1daļā noteiktais triju gadu termiņš tiek skaitīts, sākot ar 2015.gada 1.janvāri.  Likuma pārejas noteikumu 18.punktā noteikts, ka šā likuma 6.panta 1.3daļa un devītā daļa stājas spēkā 2018.gada 1.janvārī.  Tādējādi visiem mikrouzņēmumu nodokļa maksātājiem, aizpildot mikrouzņēmumu nodokļa ceturkšņa deklarācijas par 2017.gadu, mikrouzņēmuma apgrozījumam līdz 100 000 *euro* mikrouzņēmumu nodokļa likme būs pieci procenti, izņemot gadījumus, ja tiek pārsniegts kāds no Likumā noteiktajiem ierobežojumiem vai mikrouzņēmumu nodokļa maksātāja statuss tika saglabāts nepamatoti un tādējādi jāpiemēro paaugstināta mikrouzņēmumu nodokļa likme.  Savukārt, lai mikrouzņēmumu nodokļa maksātājs varētu piemērot nosacījumu par mikrouzņēmuma darbinieku, kurš trīs gadus un vairāk ir bijis nodarbināts mikrouzņēmumā, kas ir mikrouzņēmumu nodokļa maksātājs, noteikumu projekts paredz, ka:   * Valsts ieņēmumu dienests, izmantojot Valsts ieņēmumu dienesta Elektroniskās deklarēšanas sistēmu, sniedz mikrouzņēmumu nodokļa maksātājam, kuram ir tiesības piemērot mikrouzņēmumu nodokļa likmi piecu procentu apmērā saimnieciskās darbības pirmajā, otrajā un trešajā taksācijas gadā kopš mikrouzņēmumu nodokļa maksātāja statusa iegūšanas, informāciju par datumu, sākot ar kuru ir izpildīts nosacījums, ka mikrouzņēmumā ir nodarbināts mikrouzņēmuma darbinieks, kurš trīs gadus un vairāk ir bijis nodarbināts mikrouzņēmumā; * trīs gadu termiņa ierobežojums noteikts kā 1095 dienas.  1. Valsts ieņēmumu dienests saskaras ar gadījumiem, kad mikrouzņēmumu nodokļa maksātāji nepareizi aizpilda mikrouzņēmumu nodokļa deklarāciju gadījumos, kad darbinieka mēneša ienākums pārsniedz 720 *euro*, tādējādi aprēķinot papildu nodokli par pārsniegumu arī gadījumā, kad ir izpildīts Likuma 6.panta ceturtās daļas nosacījums, ka mikrouzņēmuma darbinieka pārsniegtais ienākuma apmēra kritērijs netiek uzskatīts par pārsniegtu. Ņemot vērā, ka Valsts ieņēmumu dienesta informācijas sistēmās minētajā gadījumā kļūdas pazīme netiek norādīta, atbilstoši Likuma 4.panta astotajā daļā noteiktajam mikrouzņēmumu nodokļa maksātājs ar nākamo taksācijas periodu zaudē mikrouzņēmumu nodokļa maksātāja statusu. Savukārt saskaņā ar Likuma 7.panta sesto daļu pēc tam, kad mikrouzņēmums zaudējis mikrouzņēmumu nodokļa maksātāja statusu, tam ir tiesības iesniegt tikai tādus mikrouzņēmumu nodokļa deklarācijas precizējumus, kas nemaina vai palielina maksājamā nodokļa apmēru.   Tādējādi mikrouzņēmums zaudē mikrouzņēmumu nodokļa maksātāja statusu arī gadījumā, kad tam ir tiesības būt mikrouzņēmumu nodokļa maksātājam, jo ir kļūdaini piemērojis paaugstinātu nodokļa likmi par darbinieka mēneša ienākuma pārsniegumu. Turklāt, zaudējot mikrouzņēmumu nodokļa maksātāja statusu, šo kļūdu mikrouzņēmumam nav tiesību labot.  Lai novērstu šādus gadījumus, nepieciešams Valsts ieņēmumu dienesta Elektroniskās deklarēšanas sistēmā nodrošināt iespēju mikrouzņēmumu nodokļa deklarācijā ienākumam, kas pārsniedz 720 *euro*, izvēles laukā izdarīt attiecīgu izvēli, ka Likumā noteiktais 720 *euro* ierobežojums nav pārsniegts, ja ir izpildīts Likuma 6.panta ceturtās daļas nosacījums, ka mikrouzņēmuma darbinieka pārsniegtais ienākuma apmēra kritērijs netiek uzskatīts par pārsniegtu, vai ir pārsniegts, ja minētais nosacījums nav izpildīts un tādējādi mikrouzņēmums pamatoti ar nākamo taksācijas periodu zaudē mikrouzņēmumu nodokļa maksātāja statusu.  Ja mikrouzņēmumu nodokļa deklarācija tiks iesniegta papīra dokumenta veidā, informāciju par darbinieka ienākuma pārsnieguma iemeslu varēs norādīt rakstiski vai arī Valsts ieņēmumu dienesta inspektors sazināsies telefoniski, lai precizētu iemeslu.  Noteikumu projekta mērķis ir saskaņot mikrouzņēmumu nodokļa deklarācijas veidlapu un tās aizpildīšanas kārtību atbilstoši Likumā noteiktajam regulējumam.  Noteikumu projekts paredz papildināt mikrouzņēmumu nodokļa deklarācijas veidlapas paraugu un noteikt tās aizpildīšanas kārtību, tādējādi nodrošinot:   1. mikrouzņēmumu nodokļa likmes piemērošanu atbilstoši Likuma 6.panta pirmajā un 1.1 daļā noteiktajam (redakcijā, kas stāsies spēkā 2017.gada 1.janvārī); 2. mikrouzņēmumam iespēju mikrouzņēmumu nodokļa deklarācijā norādīt informāciju par mikrouzņēmuma darbiniekam attiecīgā ceturkšņa mēnešos aprēķinātajām obligātajām iemaksām atbilstoši likuma “Par valsts sociālo apdrošināšanu” 20.3 panta septītajā, astotajā, vienpadsmitajā un divpadsmitajā daļā noteiktajam (redakcijā, kas stāsies spēkā 2017.gada 1.janvārī). Vienlaikus paredzot iespēju Valsts ieņēmumu dienesta Elektroniskās deklarēšanas sistēmā norādīt iemeslu, ja darbiniekam aprēķinātās obligātās iemaksas ir mazākas par obligāto iemaksu apmēru, kas aprēķinātas no Ministru kabineta noteiktās minimālās mēneša darba algas (Valsts ieņēmumu dienesta Elektroniskās deklarēšanas sistēmā aprēķinās automātiski), tādējādi vienkāršojot mikrouzņēmumu nodokļa deklarācijas aizpildīšanu un administrēšanu; 3. mikrouzņēmumam iespēju Valsts ieņēmumu dienesta Elektroniskās deklarēšanas sistēmā mikrouzņēmumu nodokļa deklarācijā norādīt informāciju par to, vai mikrouzņēmuma darbiniekam Likumā noteiktais mēneša ienākuma ierobežojums 720 *euro*:   - pārsniegts pamatoti, jo ir izpildīts minētā Likuma 6.panta ceturtās daļas nosacījums, ka mikrouzņēmuma darbinieka pārsniegtais ienākuma apmēra kritērijs netiek uzskatīts par pārsniegtu;  - pārsniegts nepamatoti un tādējādi ir pienākums piemērot palielinātu mikrouzņēmumu nodokļa likmi, attiecīgi mikrouzņēmums ar nākamo taksācijas gadu zaudē mikrouzņēmumu nodokļa maksātāja statusu;   1. mikrouzņēmumam iespēju mikrouzņēmumu nodokļa deklarācijā norādīt apgrozījumu, kuram attiecīgajā taksācijas periodā tika piemērota nodokļa likme par mikrouzņēmuma saimnieciskās darbības pirmo, otro un trešo taksācijas gadu kopš nodokļa maksātāja statusa iegūšanas, bet ir iestājies Mikrouzņēmumu nodokļa likuma 6. panta 1.3 daļā noteiktais nosacījums, ka nodokļa maksātājs, kas mikrouzņēmuma saimnieciskās darbības pirmajā, otrajā vai trešajā taksācijas gadā kopš nodokļa maksātāja statusa iegūšanas nodarbina vismaz vienu mikrouzņēmuma darbinieku, kurš trīs gadus un vairāk ir bijis nodarbināts mikrouzņēmumā, attiecīgajā taksācijas periodā nav tiesīgs piemērot mikrouzņēmumu nodokļa likmi, kuru piemēro par pirmajiem trim taksācijas gadiem kopš mikrouzņēmumu nodokļa maksātāja statusa iegūšanas.   Ņemot vērā grozījumus, mikrouzņēmumu nodokļa deklarācijas veidlapa izteikta jaunā redakcijā. |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un  administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nodokļu maksātāji, kuriem piešķirts mikrouzņēmumu nodokļa maksātāja statuss un kuri plāno iegūt mikrouzņēmumu nodokļa maksātāja statusu |
| 2. | Tiesiskā regulējuma ietekme uz tautsaimniecību un administratīvo slogu | Sākot ar 2017.gadu, mikrouzņēmumu nodokļa deklarācijā mikrouzņēmumu nodokļa maksātajiem jānorāda papildu informācija par mikrouzņēmuma darbiniekam attiecīgā ceturkšņa mēnešos aprēķinātajām obligātajām iemaksām.  Saskaņā ar likuma “Par valsts sociālo apdrošināšanu” (redakcijā, kas stāsies spēkā 2017.gada 1.janvārī) 20.3 panta septīto un astoto daļu obligātās iemaksas mikrouzņēmuma darbiniekam aprēķina, piemērojot šā likuma 18.pantā noteikto obligāto iemaksu likmi darba ņēmējam un darba devējam, t.i., 34,09 procenti. Obligāto iemaksu objekts par katru mikrouzņēmuma darbinieku nav mazāks par Ministru kabineta noteiktās minimālās mēneša darba algas apmēru, savukārt obligāto iemaksu objekts par katru šā panta desmitajā daļā minēto mikrouzņēmuma darbinieku nav mazāks par pusi no Ministru kabineta noteiktās minimālās mēneša darba algas apmēra.  Tādējādi faktiski visiem mikrouzņēmuma darbiniekam aprēķinātās mēneša obligātās iemaksas ir vienādas, kuras aprēķina no Ministru kabineta noteiktās minimālās mēneša darba algas apmēra vai puses Ministru kabineta noteiktās minimālās mēneša darba algas apmēra, izņemot minētā likuma 20.3 panta vienpadsmitajā un divpadsmitajā daļā minētajos gadījumos;  Tiem mikrouzņēmumu nodokļa maksātājiem, kuri būs norādījuši mikrouzņēmuma darbiniekam darba algu, kas pārsniedz mēneša ienākuma ierobežojumu 720 *euro*, papildus Valsts ieņēmumu dienesta elektroniskās deklarēšanas sistēmā būs jānorāda pārsnieguma pamatotība, izdarot attiecīgu izvēli, tādējādi novēršot gadījumus, kad mikrouzņēmums nepamatoti zaudē mikrouzņēmumu nodokļa maksātāja statusu.  Sākot ar 2018.gadu, mikrouzņēmumu nodokļa maksātājiem mikrouzņēmuma saimnieciskās darbības ceturtajā gadā un turpmāk vai saimnieciskās darbības pirmajos trijos gados, ja mikrouzņēmums nodarbina darbinieku, kurš trīs gadus un vairāk ir bijis mikrouzņēmumu nodokļa maksātājs, mikrouzņēmuma apgrozījums, kas no gada sākuma nepārsniedz 7000 *euro*, jānorāda mikrouzņēmumu nodokļa deklarācijas 5.rindā (apgrozījumam piemēro piecu procentu nodokļa likmi), savukārt apgrozījums no 7000,01 līdz 100 000 *euro* – 5.1rindā (apgrozījumam piemēro astoņu procentu nodokļa likmi).  Mikrouzņēmumu nodokļa maksātāji, kuri mikrouzņēmuma saimnieciskās darbības pirmajā, otrajā vai trešajā taksācijas gadā kopš nodokļa maksātāja statusa iegūšanas attiecīgajā taksācijas periodā ir maksājuši piecu procentu nodokļa likmi, bet ir iestājies Mikrouzņēmumu nodokļa likuma 6. panta 1.3 daļā noteiktais nosacījums, saskaņā ar kuru mikrouzņēmuma apgrozījumam attiecīgajā taksācijas periodā ir jāpiemēro mikrouzņēmumu nodokļa likmi, kuru piemēro sākot ar mikrouzņēmuma saimnieciskās darbības ceturto taksācijas gadu kopš nodokļa maksātāja statusa iegūšanas, t.i., astoņu procentu apmērā, tajā taksācijas perioda ceturksnī, kad minētais nosacījums ir izpildījies, aizpildot mikrouzņēmumu nodokļa ceturkšņa deklarāciju, 5.2rindā norāda mikrouzņēmuma apgrozījumu, kuram attiecīgajā taksācijas periodā tika piemērota nodokļa likme piecu procentu apmērā, bet ir jāpiemēro nodokļa likme astoņu procentu apmērā. |
| 3. | Administratīvo izmaksu monetārs novērtējums | Informācijas sniegšanas pienākuma radītās izmaksas jeb administratīvās izmaksas (C) ir 298 447 *euro*.  C = (f x l) x (n x b)  C = (2,98 x 0,5) x (50 075 x 4)  C = 298 447  Kur:  2,98 – stundas samaksas likme mikrouzņēmuma darbiniekam, kura aprēķināta, izmantojot Valsts ieņēmumu dienesta rīcībā esošo informāciju par mikrouzņēmumu darbinieku vidējo darba samaksu (500 *euro*) 2016.gada pirmajā pusgadā, pieņemot, ka vidēji mēnesī ir 21 astoņu stundu darba diena;  0,5 – mikrouzņēmumu nodokļa deklarācijas jaunu rindu aizpildīšanai plānots papildus patērētais laiks (30 minūtes) izteikts kā daļskaitlis;  50 075 – mikrouzņēmumu nodokļa maksātāju skaits uz 2016.gada 1.pusgadu;  4 – mikrouzņēmumu nodokļa deklarācijas sniegšanas skaits gadā. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2016** | | Turpmākie trīs gadi (*euro*) | | |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |  | | | | |
| 6.2. detalizēts izdevumu aprēķins |  | | | | |
| 7. Cita informācija | Valsts ieņēmumu dienesta informācijas sistēmu izmaiņu veikšanai nepieciešamais finansējums:   |  |  | | --- | --- | | Valsts ieņēmumu dienesta informācijas sistēma | Izmaksas, *euro* | | Nodokļu informācijas sistēma | 9 574 | | Elektroniskās deklarēšanas sistēma | 7 097 | | Datu noliktavas sistēma | 3 788 | | Audita atbalsta informācijas sistēma | 12 726 | | Kopā | 33 185 |   Nepieciešamā finansējuma summā ir iekļauta nepieciešamo izmaiņu projektēšana un īstenošana Nodokļu informācijas sistēmā, Elektroniskās deklarēšanas sistēmā, Datu noliktavas sistēmā un Audita atbalsta informācijas sistēmā.  Nepieciešamais finansējums 33 185 *euro* apmērā, lai veiktu izmaiņas Valsts ieņēmumu dienesta informācijas sistēmās, tiks nodrošināts Valsts ieņēmumu dienestam piešķirtā budžeta ietvaros, un papildu finansējums netiks pieprasīts. Izmaksas tiks segtas no Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana”. | | | | |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi 2016.gada 7.jūlijā tika publicēta Finanšu ministrijas mājas lapā sadaļā “Sabiedrības līdzdalība”.  Par noteikumu projektu saņemts viedokli no Latvijas Darba devēju konfederācijas. |
| 2. | Sabiedrības līdzdalība projekta izstrādē | 2016.gada 28.jūlijā Latvijas Darba devēju konfederācijai nosūtīts noteikumu projekts, lūdzot līdzdalību šī noteikumu projekta izstrādes procesā, lai savlaicīgi novērstu problēmas, kuras varētu rasties, piemērojot normatīvo regulējumu praksē, kā arī sniegt informāciju par paredzamo ietekmi uz administratīvo slogu.  2016.gada 29.jūlijā saņemta Latvijas Darba devēju konfederācijas atbilde ar iebildumiem par noteikumu projektu un aicinājumu uz tikšanos.  2016.gada 9.augustā Latvijas Darba devēju konfederācijai un Latvijas Tirdzniecības un rūpniecības kamerai nosūtīts uzaicinājums uz sanāksmi šā gada 18.augustā, lai pārrunātu problēmjautājumus, pielikumā pievienojot papildinātu noteikumu projektu un tā anotāciju.  2016.gada 18.augustā organizēta sanāksme Latvijas Darba devēju konfederācijas un Latvijas Tirdzniecības un rūpniecības kameras pārstāvjiem. |
| 3. | Sabiedrības līdzdalības rezultāti | Izstrādājot noteikumu projektu:   1. tika ņemts vērā Latvijas Darba devēju konfederācijas izteiktais iebildums attiecībā uz normatīvā regulējuma piemērošanu praksē par mikrouzņēmuma darbinieku, kurš trīs gadus un vairāk ir bijis mikrouzņēmumu nodokļa maksātājs; 2. tika ņemts vērā Latvijas Darba devēju konfederācijas un Latvijas Tirdzniecības un rūpniecības kameras pārstāvju izteiktais priekšlikums, lai Valsts ieņēmumu dienesta Elektroniskās deklarēšanas sistēmā, aizpildot mikrouzņēmumu nodokļa deklarāciju, automātiski tiktu aprēķinātas obligātās iemaksas, kas aprēķinātas no Ministru kabineta noteiktās minimālās mēneša darba algas, ar iespēju tās palielināt vai samazināt. Samazināšanas gadījumā paredzēt iespēju norādīt tā iemeslu, tādējādi pievēršot mikrouzņēmumu nodokļa maksātāju uzmanību, kas samazinās kļūdu iespējamību |
| 4. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Normatīvā akta izpildi nodrošinās Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekta izpilde nepaplašina un nesašaurina Valsts ieņēmumu dienesta līdzšinējās funkcijas un uzdevumus, neietekmē pieejamos cilvēkresursus. Noteikumu projekts nenosaka jaunas institūcijas veidošanu vai institūciju reorganizāciju un likvidāciju. |
| 3. | Cita informācija | Nav |

Anotācijas IV un V sadaļa – projekts šīs jomas neskar.

Finanšu ministre D.Reizniece-Ozola

20.09.2016. 09.05

2523

Riekstiņa

67121816, [Inese.Riekstina@vid.gov.lv](mailto:Inese.Riekstina@vid.gov.lv)